text: IniciNotíciesNotíciesPresentació en societat del RES a Girona
  A data 20 d'abril ja són 10 adherits.
  Aquests són els primers comerços gironins que han decidit participar dins aquest cercle, és el cas de: Easy-Innova, Josep Llorente Martín, Ictineu, Divinum Vinc i Formatges, Strategic Attention Management; Agustí Piferrer, Instal·lacions; Restaurant Cúrcuma, La Cocollona, Rue du Nord, Idiomatic i Rosa Mª Agustí, agent exclusiu d'Allianz.
  Aquest bon tret de sortida comercial va anar acompanyat per gran ressò mediàtic per part de mitjans de comunicació locals, autonòmics i nacionals que s van interessar per l'arribada del RES a Girona.
  A l'acte de presentació, Walther Smets va explicar la seva llarga trajectòria de més de 15 anys d'experiència amb el RES de Bèlgica. Pel que fa al testimoni gironí, Pep Lluís de la Rosa, Gerent del RES Catalunya, va introduir la nova moneda i va explicar què significa que la ciutat de Girona tingui la oportunitat de desenvolupar una xarxa RES.
  Per últim, la Responsable Comercial del RES a Catalunya, la Núria Velàzquez va apuntar que "és molt important que tots els comerços recomanin als seus proveïdors la moneda RES. Tindran beneficis i augmentaran el seu volum de facturació". A més, va donar les "gràcies als deu primers i pioners comerços que confien en el desenvolupament del comerç local de Girona".